•ir -il 
à -ir 
•ù & KOMMISSIONEN FOR DE EUROPÆISKE FÆLLESSKABER 
Bruxelles, den 07.01.1998 
KOM(97) 729 endelig udg. 
Rapport om aktiviteterne i 
Det Stående Udvalg for 
Bedriftssikkerhed og Sundhedsforhold 
i Kulminer og anden Udvindingsindustri 
-1996 -
Vedtaget den 5.5.1997 
(forelagt af Kommissionen) 
1. KARAKTERISTIK AF DET STÅENDE UDVALG 
1.1 Oprindelse, kompetence, kommissorium 
1.2. Struktur, arbejdsmåde 
1.3 Sekretariat 
1.4. Årsberetning 
2. DET STÅENDE UDVALGS AKTIVITETER 11996 
2.1 Møder, workshops 
2.2 Erfaringsudveksling om særlige begivenheder 
2.3. Forslag og anbefalinger 
2.4 Rapporter 
2.5 Gennemførelse af workshops 
2.6 Fællesskabsdirektiver 
2.7 Samarbejde med andre organer 
2.8 Forbedring af organisation, arbejdsform og identitet 
2.9 Arbejdsprogrammet for 1997 
3. KOMITEERNES VIRKSOMHED 
3.1. Komiteen for underjordiske miner 
3.2 Komiteen for åbne brud 
3.3 Komiteen for indvinding gennem boringer 
3.4 Komiteen for beskyttelse af arbejdstagernes sundhed 
3.5 Komiteen for menneskelige faktorer 
4. BILAG 
-2 
1. KARAKTERISTIK AF DET STÅENDE UDVALG 
1.1 Oprindelse, kompetence, kommissorium 
Det institutionaliserede samarbejde på sikkerhedsområdet i EU inden for 
udvindingsindustrien går tilbage til den alvorlige minebrand, der fandt sted 
den 8.8.1956 i kulminen Bois du Cazier, der ligger i Marcinelle i Belgien. 
Ved den lejlighed omkom 262 minearbejdere fra forskellige europæiske 
lande. Omfanget af ulykken fik Det Europæiske Kul- og Stålfællesskabs Høje 
Myndighed til straks at indkalde til en konference om bedriftssikkerhed i 
kulminerne med deltagelse af regerings-, arbejdsgiver- og 
arbej dstagerrepræsentanter. De positive erfaringer fra denne konference førte 
til Ministerrådets beslutninger af 6,9.1956 og 10.5.1957 om at fortsætte de 
fælles bestræbelser på sikkerhedsområdet, og samtidig blev Det Stående 
Udvalg for Bedriftssikkerhed i Kulminer nedsat. Dettes kommissorium og 
forretningsorden blev vedtaget den 9.7.1957. Ved Ministerrådets beslutning 
af 11.3.1965 og Rådets beslutning af 27.6.1974 blev opgaverne udvidet til 
sundhedsområdet og kompetencen blev udstrakt til at omfatte alle 
udvindingsindustrier (jfr. Bilag A). Det officielle navn er nu: Det Stående 
Udvalg for Bedriftssikkerhed og Sundhedsforhold i Kulminer og i Anden 
Udvindingsindustri (Det Stående Udvalg). Dets opgave er først og fremmest 
at følge udviklingen inden for bedriftssikkerhed og sundhedsforhold samt 
fremsætte forslag til medlemsstaternes regeringer om praktiske forbedringer 
af forholdene på arbejdspladsen, samt at fremme udveksling af informationer 
herom (jfr. Bilag A). 
1.2. Struktur, arbejdsmåde 
Den enkelte medlemsstat har ret til at sende i alt fire repræsentanter, hvoraf 
de to skal udpeges af regeringen og hhv. én af arbejdsgiverne og én af 
arbejdstagerne. Dermed er Det Stående Udvalg det første europæiske forum, 
hvor der ikke kun er plads til regeringsrepræsentanter. Der kan i begrænset 
omfang udpeges eksperter. 
Der findes inden for rammerne af Det Stående Udvalg Det snævre Udvalg, 
som består af Det Stående Udvalgs regeringsrepræsentanter. Det har til 
opgave at sikre en konstant dialog mellem medlemsstaternes regeringer 
indbyrdes samt at forberede arbejdet i Det Stående Udvalg. Det snævre 
Udvalg er ligeledes ansvarlig for, at bilagene i direktiv 82/130/EØ tilpasses 
den teknologiske udvikling. 
Behandlingen af fagspecifikke spørgsmål er principielt overdraget til tredelte 
arbejdsgrupper. Mens der tidligere fandtes helt op til 20 arbejdsgrupper, er 
deres antal i mellemtiden koncentreret til fem komiteer, dette af hensyn til en 
tilpasning til de administrative og økonomiske forhold samt en effektiv 
-3-
arbejdsform: minedrift under jorden, indvinding over jorden, indvinding 
gennem boringer, beskyttelse af arbejdstagernes sikkerhed, menneskelige 
faktorer. Formændene for disse komiteer er medlemmer af Det snævre 
"Udvalg. Det har vist sig formålstjenligt at nedsætte små ad-hoc grupper 
bestående af eksperter. 
1.3 Sekretariat 
Sekretariatsopgaverne for Det Stående Udvalg, Det Snævre Udvalg, 
komiteerne og ad-hoc grupperne varetages af Kommissionen. Sekretariatet 
hører under Generaldirektorat V (V/F/4). 
1.4. Årsberetning 
Efter at arbejdsformen i Det Stående Udvalg og forholdene i sekretariatet er 
stabiliseret, er det nu muligt igen at fremlægge en årsberetning. En sådan har 
man måttet undvære i en række år. Aktiviteterne i udvalget var på det 
tidspunkt dels rettet mod at drage konklusionerne af mineulykker (i bl.a. 
Simon-minen, dok. nr. 5147/89), og dels at understøtte Kommissionen i 
dennes forberedelse af direktiver (navnlig direktiv 92/9 l/EØF og 
92/104/EØF). 
Det Stående Udvalg vedtog den foreliggende beretning på sit møde den 
5.5.1997. 
2. DET STÅENDE UDVALGS AKTIVITETER 11996 
2.1 Møder, workshops 
Det Stående Udvalg trådte sammen to gange i beretningsperioden (nemlig 
den 8.3. og 6.11.1996). I dagene forud for disse møder blev der afholdt 
møder i Det Snævre Udvalg. lait afholdt komiteerne syv møder. I det 
omfang, det var muligt, trådte ad-hoc grupperne sammen for at forberede 
arbejdet i komiteerne. Der fandt to workshops sted om aktuelle emner inden 
for udvinding over og under jorden, hvor der var deltagelse af 150 
interesserede. 
2.2 Erfaringsudveksling om særlige begivenheder 
Der fandt en indgående behandling sted af en hændelse på kulmineværket 
Thoresby Colliery i England, hvor der den 12.10.1995 skete et udbrud af 
gas, vand og olie samt nedfald afløse stenmasser. Ved den lejlighed omkom 
en minearbejder. Udslippet fandt sted, da man stødte på en geologisk 
forstyrrelse inden for en større crash zone i umiddelbar nærhed af et 
oliedepot. 
En indgående diskussion i Det Stående Udvalg i forbindelse med 
redegørelsen fra en repræsentant for en kompetente nationale myndighed, 
som er gengivet i dokument nr. 5630/96, fører til den nærliggende 
konklusion, at udbruddet ikke kunne forudses, når man tager de hidtidige 
erfaringer i betragtning. Eftersom lovgivningen i Det Forenede Kongerige 
foreskriver forebyggende foranstaltninger mod sådanne udslip, og da der blev 
iværksat særlige undersøgelser, og da endelig kul kun sjældent brydes i 
umiddelbar nærhed af et oliedepot, vil komiteen for underjordiske miner ikke 
beskæftige sig med det samlede forløb, men derimod kun med enkelte 
punkter. 
2.3. Forslag og anbefalinger 
Det Stående Udvalg vedtog i beretningsåret flere forslag og anbefalinger til 
medlemsstaterne til forbedring af arbejdstagernes sikkerhed og sundhed. De 
vedrører forskellige emneområder. De er blevet forberedt i de respektive 
komiteer. 
2.3.1 Principper for brydning i bjerge og udbygning i mineindustrien 
Med baggrund i to mineulykker med flere omkomne 
behandlede Det Stående Udvalg udførligt dette emne. Efter 
at dokument 486/95 blev vedtaget året forinden, som ud 
over principielle overvejelser indeholder specifikke 
anbefalinger om brydning i bjerge og udbygning af miner, 
hvor der udvindes kul og andre lagdelte mineraler, blev det 
i perioden suppleret med dokument 1189/1/95, som 
indeholder forslag og anbefalinger vedrørende anden 
udvindingsindustri underjorden. 
2.3.2 Ulykkesstatistik for den europæiske offshore råolie- og 
naturgasindustri 
Rapporten i dokument 5908/4/94 viser qua sin mangel på 
henstillinger de bestræbelser og vanskeligheder, der er med 
at opstille sammenlignelige statistikker i Den Europæiske 
Union for ulykker og erhvervsbetingede sygdomme. Det 
lykkedes for olie- og naturgasindustrien (offshore) at 
udarbejde syv omfattende kategorier af ulykkesårsager og 
ti kategorier af kvæstelsestyper. Det anbefales 
medlemsstaterne at tage principperne i oven for nævnte 
dokument som model for fremsendelse af 
ulykkesanmeldelser til Det Stående Udvalg. 
2.3.3 Menneskelige faktorer som element i pålideligheden ved 
forebyggelse af farer/risici 
I dokument 5324/4/96 undersøges spørgsmålet om 
menneskelige faktorers indflydelse inden for rammerne af 
en analyse og forebyggelse af farer/risici, og der fremsættes 
forslag til forbedring af sikkerheden og beskyttelse af 
sundheden på arbejdspladsen. Udgangspunkt for 
overvejelserne og henstillingerne er dels rammedirektiv 
89/391/EØF samt de to specifikke direktiver 92/91/EØF 
og 92/104/EØF, og dels resultaterne af det europæiske 
forskningsarbejde om det socio-teknologiske system, 
menneske-maskine, og det i den forbindelse udviklede 
begreb pålidelighed. Forslagene i dokumentet har til 
hensigt at give et fingerpeg om, hvorledes kravene i de 
oven for nævnte EF-direktiver skal opfyldes samt skabe 
basis for en egentlig kultur for sikkerhed og sundhed på 
virksomhederne. 
2.4 Rapporter 
Det Stående Udvalg har vedtaget to rapporter om de sikkerhedsmæssigt 
vigtige spørgsmål om forebyggelse af eksplosioner og brande på offshore-
området, og ved udvinding underjorden. Udkastet hertil blev udarbejdet i de 
fagligt kompetente komiteer. 
2.4.1 Piper-Alpha-ulykken 
Dokument 302/3/95 indeholder dels en gennemgang af 
hændelsesforløbet i forbindelse med ulykken på 
boreplatformen Piper-Alpha. Dels sammenfattes 
resultaterne og anbefalingerne fra undersøgelserne i Det 
forenede Kongerige, reaktionerne fra ofFshore-industrien 
samt andre internationale organer. De konklusioner, der 
blev draget af ulykken, fører til en videreudvikling af 
sikkerhedsforskrifterne på offshore-området. 
2.4.2 Workshop om eksplosionsbeskyttelse 
I dokument 1184/95 er indeholdt de redegørelser, 
diskussionsoplæg og konklusioner, der blev truffet på 
workshoppen den 27.11.1995. Målet med arrangementet 
var at undersøge, om erkendelserne og erfaringerne fra de 
seneste eksplosionsulykker kan gøre det nødvendigt at 
ajourføre det grundlæggende dokument nr. 5147/89 om 
6-
foranstaltninger til nedbringelse af eksplosions- og 
brandfare i særligt ventilerede mineanlæg samt til forbedret 
beskyttelse af personalet i tilfælde af eksplosioner og 
brande i kulminer (Simon-rapporten). Workshoppen viste, 
at en revision og et supplement er på sin plads på visse 
delområder. 
2.5 Gennemførelse af workshops 
Der kunne gennemføres to workshops. De beskæftigede sig med aktuelle 
emner på området for udvinding over og under jorden. Det var især de 
fagligt kompetente komiteer, der havde til opgave at sætte dagsordenen. 
2.5.1 Sikkerhed i stenbrud - risikovurdering 
Workshoppen, der fandt sted under det italienske 
formandskab den 21./22.6.1996 i Gubbio i Italien, havde til 
formål at skabe basis for en erfaringsudveksling om 
undersøgelsen og vurderingen af risici i stenbrud i 
overensstemmelse med fællesskabsdirektiv 89/391/EØF og 
92/104/EØF. Der var et par delegationer, som gjorde rede 
for, hvorledes de har efterlevet eller påtænker at efterleve 
de europæiske krav. I den forbindelse blev der især 
fokuseret på situationen i små og mellemstore 
virksomheder. Der blev under diskussionen givet udtryk 
for, at man foretrækker en ukompliceret gennemførelse. I 
tilknytning til arrangementet var der virksomhedsbesøg. 
2.5.2 Hvordan afværger man farer forårsaget af farlige stoffer ved brug 
af dieselmotorer og ved sprængningsarbejde underjorden 
I centrum for den workshop, der fandt sted den 
25726.9.1996 i Luxembourg, stod beskyttelsen af 
medarbejdernes sundhed i udvindingsindustrier under 
jorden. Der blev behandlet emner som fare ved emission fra 
dieselmotorer og ved sprængningsarbejde, dette set i et 
juridisk, arbejdsmedicinsk og teknisk perspektiv. Sammen 
med denne diskussion hørte også forslaget til et 
fællesskabsdirektiv om anvendelse af dieselmotorer i andre 
kørende maskiner og apparater end motordrevne køretøjer. 
Redegørelserne fra udvindingsindustrien ville gennem 
erfaringer og tekniske muligheder bidrage til en mærkbar 
nedsættelse af skadelige stoffer i udvindingsindustrien samt 
inden for tunnelbyggeri. Det må forventes, at de nuværende 
og umiddelbart forestående udviklingstendenser vil føre til 
vidtgående forbedringer af forholdene på arbejdspladsen. 
2.6 Fællesskabsdirektiver 
Det Stående Udvalg beskæftigede sig også i 1996 med implementeringen, 
forberedelsen og rådgivningen i forbindelse med fællesskabsdirektiver eller 
udkast til direktiver. De retsakter, der kommer i betragtning, var enten af 
specifik betydning for udvindingsindustrien eller for dem. 
2.6.1 Gennemførelse 
Man drøftede indgående gennemførelsen af direktiv 
92/91/EØF og 92/104/EØF til forbedring af sikkerheden 
og sundheden for medarbejdere i boreindustrien hhv. i 
udvindingsindustrien over eller under jorden. 
Meningsudvekslingen mellem de delegerede bidrog til en 
afklaring af spørgsmål og til, at vanskeligheder blev ryddet 
af vejen eller minimeret. Ultimo året havde Kommissionen 
fået meddelelse om, at de to direktiver stort set var omsat i 
national ret. Dog manglede der meddelelse fra fire lande. I 
disse lande er man imidlertid kommet så langt frem med det 
forberedende arbejde, at der snart må påregnes tilsvarende 
nationale forskrifter. 
2.6.2 Forberedelse 
Man begyndte inden for rammerne af Det Stående Udvalg 
at udarbejde udkastet til Kommissionens direktiv om 
tilpasning af Rådets direktiv 82/13 O/EØF om tilnærmelse af 
medlemsstaternes retsforskrifter vedrørende elektriske 
drivmidler, der skal anvendes på eksplosionstruede 
områder i grubegasholdige miner, til det teknologiske 
fremskridt. Det er på grundlag af den igangværende 
udvikling nødvendigt med en indholdsmæssig tilpasning af 
de harmoniserede tekniske standarder. Det er inden for Det 
Snævre Udvalgs kompetenceområde. 
2.6.3 Udtalelse 
I beretningsperioden beskæftigede Det Stående Udvalg sig 
navnlig med det af Generaldirektorat XI forberedte udkast 
til direktiv om tilnærmelse af medlemsstaternes 
retsforskrifter om foranstaltninger til bekæmpelse af 
udledning af skadelige stoffer og luftforurenende partikler 
fra forbrændingsmotorer, der skal anvendes til montering i 
andre kørende maskiner og apparater end motordrevne 
køretøjer, samt med det relevante forslag til Rådet 
(KOM(95) 350 endel. udg.). Direktivet vil ligeledes finde 
anvendelse for udvinding i åbne brud eller i miner. Frygt i 
Det Stående Udvalg for, at der gennem EU-retlige 
bestemmelser fremover ikke vil kunne stilles krav til 
motorernes konstruktion i relation til beskyttelse af 
arbejdstagerne, kunne ryddes af vejen. Gennem et 
samarbejde mellem delegationerne lykkedes det at supplere 
direktivforslaget. En ny artikel sikrer, at direktivet ikke 
anfægter medlemsstaternes ret til, i overensstemmelse med 
traktaten, at fastlægge krav, som de anser for nødvendige 
til beskyttelse af arbejdstagerne i forbindelse med brug af 
kørende maskiner og apparater. Det var ligeledes af 
betydning at få klarlagt, at direktivet kun finder anvendelse 
på nye dieselmotorer. 
2.7 Samarbejde med andre organer 
Det Stående Udvalg arbejder sammen med en række andre organisationer på 
europæisk og internationalt plan eller har forbindelse til dem. Det gælder 
navnlig nedennævnte institutioner. 
2.7.1 Europæiske standardiseringsorganer 
Aktiviteten inden for Det Stående Udvalg, som i 
overvejende grad er et teknisk orienteret organ, betinger et 
samarbejde med de europæiske standardiseringsorganer. 
Når det drejer sig om maskiner og apparatur til 
mineraludvinding, har det forbindelse til CEN. Her skal der 
også fastholdes de i Det Stående Udvalg opstillede krav til 
ikke-letantændelige hydrauliske væsker til kinetisk 
kraftoverførsel i en europæisk standard. Ved forberedelsen 
af standarden "Eksplosionsforebyggelse og -beskyttelse i 
minedriftH anses det for nødvendigt med en indgående 
informationsudveksling med Det Stående Udvalg, således 
at man undgår afvigelser fra de relevante direktiver. Et tæt 
forhold til CENELEC er nødvendigt alene af den årsag, at 
det er pålagt Det Stående Udvalg at sørge for, at bilagene i 
direktiv 82/130/EØF om elektriske fremdriftsmidler til 
anvendelse i grubegasførende bjergværker tilpasses det 
teknologiske fremskridt. 
2.7.2 Den Internationale Arbejdsorganisation (ILO) 
Der har i lang tid været tætte forbindelser mellem ILO og 
Det Stående Udvalg. Dette kommer allerede til udtryk 
derved, at der regelmæssigt er en repræsentant fra ILO til 
stede som observatør ved Det Stående Udvalgs møder. P.t. 
står overenskomst 176 om arbejdsbeskyttelse i bjergværker 
samt den dertil hørende henstilling 183 i fokus for 
9-
forholdet. Overenskomst og henstilling blev vedtaget af 
ILO's generalkonference den 22.6.1995. En lang række 
krav i overenskomsten stammer fra direktiv 92/104/EØF. 
Det Stående Udvalg følger ratificeringen af 
overenskomsten, som medlemsstaterne er i gang med at 
forberede. 
2.7.3 Det Rådgivende Udvalg 
Repræsentanter for Det Stående Udvalg har i nogen tid 
deltaget som observatører på møderne i Det Rådgivende 
Udvalg for Sikkerhed, Hygiejne og Arbejdsbeskyttelse på 
Arbejdspladsen. Tilsvarende indbydes repræsentanter for 
Det Rådgivende Udvalg til at deltage på Det Stående 
Udvalgs møder. Dermed forsøger man at sikre en bedre 
informationsstrøm mellem de to udvalg. De hidtidige 
erfaringer har vist, at der ganske vist er visse sammenfald; 
men der er et stigende indtryk af, at de to udvalg er 
forskelligartede instanser. Det Stående Udvalg er først og 
fremmest et fagligt udvalg, som beskæftiger sig med de 
specifikke problemer omkring sikkerhed og 
sundhedsforhold i udvindingsindustrien. Det er konkrete 
tekniske aspekter, der står i forgrunden for dette udvalg. 
Det Rådgivende Udvalg kan derimod betegnes som et 
forum, hvor der navnlig diskuteres principielle spørgsmål, 
men også tekniske enkeltheder omkring arbejdssikkerhed 
og andre sundhedsaspekter. 
2.8 Forbedring af organisation, arbejdsform og identitet 
Med henblik på at udforme sine aktiviteter inden for rammerne af de 
administrative og finansielle muligheder endnu mere effektivt end hidtil gør 
Det Stående Udvalg sig store anstrengelser for at forbedre sin organisation 
og arbejdsform og dermed også dets identitet. Forslagene går i retning af, at 
Det snævre Udvalg overtager styringsfunktionen for de fem komiteer, at 
arbejdet inden for komiteerne bliver koncentreret om specifikke prioriterede 
opgaver, og for en stor dels vedkommende gennemføres uden sekretariatets 
hjælp, at sammensætningen af ad-hoc-grupperne skal tilpasses opgavernes 
art, og at der kun må være op til et bestemt antal deltagere. Det er tanken, at 
der udgives kort-informationer om møderne i Det Stående Udvalg og om 
særlige arrangementer (dokument 1173/2/95). 
10 
2.9 Arbejdsprogrammet for 1997 
Der blev for 1997 opstillet et arbejdsprogram og delegeret de relevante 
opgaver til komiteerne. Dels arbejdes der videre med de hidtidige vigtige 
emner, og dels tages der nye aktuelle spørgsmål op om forbedring af 
sikkerheden og andre sundhedsforhold på arbejdspladsen. Fra 
arbejdsprogrammet skal nævnes: Undersøgelse af risici inden for rammerne 
af sikkerheds- og sundhedsdokumentet i små og mellemstore virksomheder, 
flugt fra mineindustrien, spørgsmål om gensidig anerkendelse af 
eksamensbeviser og forholdet mellem uddannelse og sikkerhed. Der 
planlægges gennemført to workshops med indlæg om bl.a. udvinding ved 
boringer samt risici ved anvendelse af skinneløse køretøjer over og under 
jorden. 
3. KOMITEERNES VIRKSOMHED 
3.1. Komiteen for underjordiske miner 
3.1.1 Møder 
Komiteen for underjordiske miner afholdt i 1996 to møder, 
nemlig den 18.4. og den 5.6. Desuden fandt der ad hoc-
møder sted med deltagelse af eksperter i redningsvæsen og 
mine-ventilation. 
3.1.2 Dokument om udvinding i bjerge og udbygning 
Komiteen fortsatte sit arbejde med at revidere den fortsat 
udestående del af forslagene og henstillingerne til 
medlemsstaterne om principper for udvinding i bjerge og 
udbygning i underjordiske miner. I denne del (IV) drejer 
det sig om udvinding under jorden af andre mineraler end 
kul og lagdelte mineraler. Ordlyden blev ændret væsentligt 
og blev vedtaget af komiteen. Den endelige vedtagelse i 
Det Stående Udvalg fandt sted på dettes møde den 
6.11.1996. 
3.1.3 Workshop Eksplosionsbeskyttelse 
I tilslutning til den af Det Stående Udvalg arrangerede 
workshop i november 1995 om eksplosionsbeskyttelse blev 
dokument nr. 1184/95 udarbejdet, hvori indgik de forelagte 
bilag, diskussionerne og samt formandens konklusioner. 
Dokumentet blev drøftet i komiteen for udvinding under 
11 
jorden, og blev vedtaget af Det Stående Udvalg på dettes 
møde den 6.11.1996. 
3.1.4 Ændringsforslag til dokument 5147/89 
Der blev som en udløber af workshoppen om 
eksplosionsbeskyttelse fremlagt forslag til ændring af 
dokument nr. 5147/89 (Foranstaltninger til nedbringelse af 
eksplosionsfaren i særligt ventilerede miner samt til 
forbedring af beskyttelsen af medarbejderne i tilfælde af 
eksplosioner og brande i kulminer; udarbejdet af Det 
Stående Udvalg efter gas- og støveksplosionen, der fandt 
sted i 1985 i skaktanlægget Simon i Frankrig, hvorunder 
omkom 22 minearbejdere). Disse forslag blev drøftet, og 
man enedes om at foreslå Det Stående Udvalg en tilføjelse 
til dokument nr. 5147/89 under skyldig hensyntagen til de 
områder, der blev taget op under workshoppen. I den 
forbindelse blev udarbejdet dokument nr. 5346/96 af 
eksperter i mine-ventilation; i dette dokument drejer det sig 
om overvågning af grubegas i forbindelse med 
"deep/extended-cut"-metoden samt i hulrum på 
utilgængelige steder samt om støvaflejringer i 
ventilationsrør, om antændingsfare ved gnidning "sten mod 
sten", samt om ventilationsproblemer ved overgangen 
mellem brydningsstedet og strækningen. 
3.1.5 Individuelle åndedrætsaggregater og tilflugtsrum 
Den 25.6.1996 mødtes eksperter for 
mineredningstjenesterne til en erfaringsudveksling og til en 
ajourføring af den øjeblikkelige viden i forbindelse med 
anvendelsen af individuelle åndedrætsaggregater og 
tilflugtsrum. Der blev redegjort for de redningstekniske 
aspekter i forbindelse med udbruddet af olie, gas og vand i 
oktober 1995 i skaktanlægget Thoresby i England. På 
mødet påbegyndtes udarbejdelsen af informationsmateriale 
om flugt fra bjergværker i nødstilfælde. Der blev diskuteret 
et første udkast udarbejdet af Det Forenede Kongerige. 
3.1.6 Anvendelse af kvælstof til bekæmpelse af selvantændelse 
Komiteen fik udførlige oplysninger af den franske 
delegation om to selvantændelsesbrande, som opstod i den 
nedlagte del af en mine i Lotthringen, og hvor 
brandbekæmpelsesmetoderne bl.a. var kvælstof. Ved en 
antænding af grubegas, som var resultatet af den anden af 
12-
disse selvantændelsesbrande, fik to minearbejdere 
forbrændinger. 
3.2 Komiteen for åbne brud 
3.2.1 Arrangementer 
3.2.2 Fokus Komiteen for åbne brud var pennefører for workshoppen 
om sikkerhed i stenbrud - risikovurdering, der fandt sted 
den 21./22.6.1996 i Gubbio i Italien. Den mødtes i plenum 
den 5.12.1996, hvor udkastet til beretning fra 
workshoppen (dok. nr. 5619/96) kom til førstebehandling. 
Komiteen beskæftigede sig i perioden hovedsagelig med 
undersøgelsen og vurderingen af farer/risici i stenbrud, 
først og fremmest i små og mellemstore virksomheder. 
Overvejelserne tager udgangspunkt i rammedirektiv 
89/3 9 l/EØF og det for indvindingsvirksomhed over og 
under jorden specifikke direktiv 92/104/EØF. Førstnævnte 
direktiv kræver en evaluering af de eksisterende farer på 
arbejdspladsen, det andet inden for rammerne af 
sikkerheds- og sundhedsdokumentet en undersøgelse og 
vurdering af risiciene samt en redegørelse for de 
foranstaltninger, der træffes til beskyttelse af 
arbejdstagerne. Generelt anerkendes det, at Fællesskabets 
direktiver bidrager til forbedring af sikkerheden og 
sundhedsforholdene. Imidlertid er der visse vanskeligheder, 
der står i vejen for en gennemførelse af kravene heri. 
3.2.3 Workshop 
Workshoppen, der fandt sted under det italienske 
formandskab, skulle muliggøre en erfaringsudveksling om 
undersøgelse og vurdering af risici i stenbrud i 
overensstemmelse med fællesskabsdirektiverne. Navnlig 
var det den tyske og italienske delegation, der gjorde rede 
for, hvorledes de imødekommer de europæiske krav, eller 
har tænkt sig at imødekomme dem. Rammedirektiv 
89/391/EØF samt de specifikke direktiver 92/91/EØF og 
92/104/EØF er blevet integreret i den tyske lovgivning om 
minedrift ved forordning af 23.10.1996. Den 
"virksomhedsmodel", som den tyske sammenslutning af 
stenbrudsvirksomheder tilbød, hjælper virksomhedsejerne 
med at opfylde deres forpligtelser. 
13 
I Italien er der mange forskellige bestræbelser i gang for at 
omsætte direktiv 92/104/EØF i praksis. Af betydning er 
retningslinjerne for vurdering af arbejdstagernes 
sikkerheds- og sundhedsrisici. Den spanske delegation 
berettede om situationen i stenbruddene i deres land og 
risiciene dér. Under diskussionen gik man ind for en 
ukompliceret gennemførelse. 
I tilslutning til workshoppen var der virksomhedsbesøg. 
3.3 Komiteen for indvinding gennem boringer 
3.3.7 Møder, behandlede emner 
Komiteen for indvinding gennem boringer trådte sammen 
to gange i begyndelsen af 1996 for at afslutte rapporten om 
Piper-Alpha-ulykken (dokument nr. 302/3/95) samt 
rapporten og forslagene vedrørende en ulykkesstatistik 
inden for den europæiske offshore-olie- og naturgasindustri 
(dokument nr. 5908/4/94). 
3.3.2 Piper-Alpha-ulykken 
I henhold til sit kommissorium skal Det Stående Udvalg 
vurdere større hændelser i mineindustrien og andre 
udvindingsindustrier og aflægge rapport herom. Eftersom 
Det Stående Udvalg især har engageret sig i den udvikling, 
der er fulgt i kølvandet på Piper-Alpha-ulykken, navnlig 
med udarbejdelsen af et direktiv for udvindingsindustrien, 
blev det besluttet at gøre rapporten af mere generel 
karakter end normalt. Derfor indeholder den dels en 
fremstilling af hændelsesforløbet, og dels de resultater og 
henstillinger, som fremkom af det engelske 
energiministeriums undersøgelse samt den af Lord Cullen 
gennemførte officielle undersøgelse. Desuden behandles 
offshore-industriens reaktioner på ulykken, det af Det 
Stående Udvalg i denne henseende gennemførte arbejde 
samt andre internationale organers arbejde, ligesom den af 
Piper-Alpha-ulykken forårsagede videreudvikling af 
sikkerhedsforskrifterne for offshore-området i Det 
Forenede kongerige og i andre medlemsstater. 
-14 
3.3.3 Ulykkesstatistik 
I henhold til Det Stående Udvalgs kommissorium skal 
udvalget ligeledes understøtte Europa-Kommissionen i 
dennes bestræbelser på at udarbejde en metode til opstilling 
af sammenlignelige statistikker over ulykker og 
sundhedsskader. Komiteen bidrager hertil ved at samle og 
vurdere ulykkesstatistikker og andre informationer om 
større ulykker i olie- og naturgasindustrien. I 1983 vedtog 
Det Stående Udvalg to henstillinger på dette område for 
offshore- og onshore-området, som blev rettet til 
medlemsstaterne. Komiteen måtte imidlertid fastslå, at der 
ikke i flere år havde fundet nogen indsamling og vurdering 
sted af ulykkesstatistikker, og at henstillingen om formen 
for offentliggørelse af ulykkesstatistikker fra 1983 i praksis 
ikke var blevet overholdt af alle medlemsstater. 
Derfor opfordrede komiteen medlemsstaterne til at 
fremsende deres statistikker for årene 1991 - 1994, uanset 
form. Det lykkedes komiteen at opstille syv omfattende 
kategorier af ulykkesarsager og ti kategorier af 
kvæstelsestyper. På grund af de forskellige kriterier, som 
de enkelte medlemsstater anvender, var det nødvendigt at 
vurdere frekvensen separat for hvert enkelt land. Hér viste 
det sig, at ulykkeshyppigheden i de første tre kategorier -
udskridning/styrt hhv. nedstyrtning, nedfaldende 
genstande/kvæstelser, som forårsages af genstande, 
håndtering af genstande, værktøjer, maskiner, er den 
højeste. 
Komiteen kom med følgende anbefalinger: 
* Medlemsstaterne bør foreløbig undlade fremover 
at fremlægge offshore-ulykkesstatistikkerne i den 
form, der er foreskrevet i dokument nr. 
2897/6/81. 
* Foreløbig bør dokument nr. 5908/4/94 tjene som 
model for ulykkesrapporteringerne til Det Stående 
Udvalg. 
* Samarbejdet med Eurostat og ILO bør styrkes. 
-15-
* Systemet bør forbedres ved at udarbejde et fælles 
grundlag for rapportering af ulykkestal (helst på 
grundlag af 100 000 arbejdstimer). 
Det Stående Udvalg vedtog disse anbefalinger. Ifølge 
arbejdsprogrammet for 1997 skal komiteen, ud over at 
arbejde videre med ulykkesstatistikkerne, også beskæftige 
sig med problemerne med gensidig anerkendelse af 
kvalifikationer (inden for rammerne af personalerotationen 
på boreplatformene i Nordsøen). 
3.4 Komiteen for beskyttelse af arbejdstagernes sundhed 
3.4.1 Arrangement, fokus 
Komiteen for beskyttelse af arbejdstagernes sundhed 
præsenterede på en workshop den 25726.9.1996 i 
Luxembourg aktuelle emner fra dens arbejdsområde. Fokus 
for arbejdet lå i at forhindre eller mindske sundhedsfarerne 
inden for indvinding underjorden. 
3.4.2 Workshop 
Workshoppen med temaet bekæmpelse af farer ved 
skadelige stoffer i forbindelse med brug af dieselmotorer 
og ved sprængningsarbejde under jorden var inddelt i 
følgende emneområder: 
* Lovgivningsmæssige rammer for anvendelsen af 
dieselmotorer under jorden samt emission af 
skadelige stoffer; 
* Måling af dieselmotorers udstødning samt 
medicinske aspekter; 
* Foranstaltninger til formindskelse af belastningen. 
To redegørelser fra Europa-Kommissionen beskæftigede 
sig med de juridiske aspekter. Dieselmotorers belastning 
med skadelige stoffer blev behandlet i den større kontekst 
af den europæiske miljøpolitik. I den forbindelse fik 
ligeledes forslaget om et fællesskabsdirektiv om 
bekæmpelse af skadelige stoffer og partikler fra 
dieselmotorer i andre kørende apparater og maskiner end 
motordrevne køretøjer øget vægt. Bestræbelserne på det 
arbejdsmedicinske område blev tydelige i forbindelse med 
Fælleskabets handlingsprogram 1996-2000. Yderligere en 
-16 
redegørelse beskæftigede sig med fastlæggelsen af 
grænseværdier til beskyttelse af arbejdstagere i Sverige. 
Den anden del formidlede erfaringer og 
forskningsresultater fra Tyskland, Frankrig, det Forenede 
Kongerige og Sverige. Prøvetagning og analyser af 
udstødning under jorden fra dieselmotorer kræver særlige 
metoder. Der foreligger adskillige undersøgelsesresultater 
om de sundhedsskadelige risici, som kan forårsages af 
emission fra dieselmotorer og sprængstoffer. En række 
arbejdsmedicinske problemer i relation til skadelige gasser 
og partikler blev behandlet. Resultaterne af 
epidemiologiske undersøgelser i minedriften i en 
medlemsstat blev præsenteret. 
Den tredje del af arrangementerne gav mulighed for at 
introducere og drøfte de i praksis og på forskningssteder 
indsamlede erfaringer om nedbringelse af skadelige stoffer 
ved anvendelse under jorden af dieselmotorer, samt en 
diskussion af udviklingstendenserne på dette område. 
Forholdene inden for minedrift blev belyst yderhgere 
gennem en diskussion af den nuværende situation og 
udviklingstendenserne inden for tunnelbyggeri. Indlæggene 
kom fra Tyskland, Schweiz, Frankrig og Det Forenede 
Kongerige. Foredragene samt meningsudvekslingen gav 
det indtryk, at den nuværende teknik muliggør en mærkbar 
reduktion af skadelige stoffer inden for underjordisk 
indvindingsindustri samt inden for tunnelbyggeri. Den 
øjeblikkelige og umiddelbart forestående udvikling peger 
på yderhgere forbedringer i forholdene på arbejdspladsen. 
Rapporten om denne workshop bliver forberedt under 
dokument nr. 5980/96. 
3.5 Komiteen for menneskelige faktorer 
3.5.7 Møder 
Komiteen for menneskelige faktorer afholdt den 14.5 og 
24.9.1996 et plenarmøde. 
3.5.2 Arbejdsfokus 
Komiteen undersøgte i beretningsperioden fortrinsvis 
spørgsmålet om påvirkningen af de menneskelige faktorer 
inden for rammerne af analysen og forebyggelsen af 
farer/risici med det formål at fremlægge forslag til 
17 
forbedring af sikkerheden og sundhedsforholdene på 
arbejdspladsen, navnlig inden for indvindingsindustrien. 
Arbejdsresultaterne er fastholdt i dokument nr. 5324/4/96. 
3.5.3 Beretning og forslag om de menneskelige faktorers rolle ved 
forebyggelse affarer/risici 
Kommissionen har i forbindelse med sine overvejelser og 
forslag taget udgangspunkt i rammedirektiv 89/391/EØF 
samt de to for indvindingsindustrien specifikke direktiver 
92/91/EØF samt 92/104/EØF. Heri fremhæves betydningen 
af de menneskelige faktorer for yderhgere fremskridt inden 
for sikkerhed og sundhedsforhold på arbejdspladsen. 
Målsætningerne i de oven nævnte direktiver kæder 
komiteen sammen med de erkendelser og indsamlede 
erfaringer, som vedrører menneskelige faktorer, og går ind 
for en global løsning. 
Det påvises, hvorledes de menneskelige faktorer kan indgå 
ved undersøgelsen og vurderingen af farer. Der kan 
anvendes forskellige metoder til diagnosen, som f.eks. en 
analyse af planlagte og eksisterende arbejdssituationer, 
analyser af afbrydelser og ulykker eller en fejlanalyse. De 
grundlæggende metoder til systemintegreret analyse til 
vurdering af pålideligheden klarlægges og fremgår af et 
bilag, der også er sammenstillet med hensyn til angivelse af 
fordele og ulemper. 
Et betydende punkt i det udarbejdede dokument består i at 
påvise, hvilken betydning der tilkommer de menneskelige 
faktorer ved forebyggende foranstaltninger, og hvorledes 
der i dagligdagen i virksomhederne kan tages højde herfor. 
En rolle spiller i den forbindelse produktionssystemernes 
og arbejdspladsernes ergonomi, arbejdstagernes 
erhvervsmæssige kvalifikationer, samt fremme, uddannelse 
og videreuddannelse af dem, deres medbestemmelse samt 
ledelsens. 
Komiteen er af den opfattelse, at det i fællesskabsdirektiv 
92/91/EØF og 92/104/EØF krævede sikkerheds- og 
sundhedsdokument danner et godt udgangspunkt for at 
tilgodese de menneskelige faktorer. Det i disse direktiver 
forankrede sikkerheds- og sundhedsbeskyttelses-
ledelsessystem kræver, at alle ledelsesniveauer inddrages, 
og at arbejdstagerne deltager. Totalt vil de fremlagte og 
foreslåede foranstaltninger begunstige fremkomsten af en 
ægte sundheds- og sikkerhedskultur i virksomhederne. 
18 
Dokument nr. 5324/4/96 blev vedtaget af Det Stående 
Udvalg på dettes møde den 6.11.1996. 
4. BILAG 
A: Uddrag af Rådets beslutninger af 27.6.1974 og 9.7.1957 
B: Vigtige dokumenter fra Det Stående Udvalg i forbindelse 
med årsberetningen 
C: Fortegnelse over delegationsledere og komite-formænd; 
Sekretariat 
-19-
Bilag A 
RÅDETS AFGØRELSE 
af 27. juni 1974 
om udvidelse af kompetencen for Det Stående Udvalg for Bedriftssikkerhed og Sundhedsbeskyttelse inden for 
Stenkulminedriften til alle mineraludvindende virksomheder 
(uddrag) 
(74/326/EØF) 
RÅDET FOR DE EUROPÆISKE FÆLLESSKABER 
HAR-
under henvisning til traktaten om oprettelse af Det 
Europæiske Økonomiske Fællesskab, særlig artikel 145, 
og 
ud fra følgende betragtninger: 
Repræsentanterne for medlemsstaternes regeringer, 
forsamlede i Det Særlige Ministerråd, oprettede ved 
beslutning af 9. og 10. maj 1957 et stående udvalg for 
bedriftssikkerhed inden for stenkulminedriften, hvis 
mandat, som fastlagt ved beslutning truffet af repræsen­
tanterne for medlemsstaternes regeringer, forsamlede i 
Det Særlige Ministerråd den 9. juli 1957 (2), ændret ved 
beslutning af 11. marts 1965 (3), vedrørende arbejds­
forholdene er at følge udviklingen inden for bedrifts-
sikkerheden samt foranstaltningerne til forebyggelse af de 
farer, der truer sundheden i stenkulminerne, og at 
udarbejde forslag til forbedring af disse forhold -TRUFFET FØLGENDE AFGØRELSE: 
Artikel i 
Arbejdet med forebyggelse af arbejdsulykker og usunde 
arbejdsforhold, som udgør en trussel mod arbejdstagernes 
sikkerhed og sundhed inden for al mineraludvindende 
virksomhed, bortset fra ren udgravning og fra beskyttelse 
af arbejdstagernes sundhed mod farer, som er forbundet 
med ioniserende stråling, på hvilken særlige regler i 
henhold til traktaten om oprettelse af Det Europæiske 
Atomenergifællesskab finder anvendelse, overdrages til 
Det Stående Udvalg for Bedriftssikkerhed og Sundheds­
beskyttelse inden for Stenkulminedriften inden for 
rammerne af dettes mandat som fastlagt ved beslutning 
truffet af repræsentanterne for medlemsstaternes 
regeringer, forsamlede i Det Særlige Ministerråd den 11. 
marts 1965. 
EFTnr. 28 af 31.8.1957, s. 487/57. 
EFT nr. 46 af 22.3.1965, s. 698/65. 
BESLUTNING 
af 9. juli 1957 
om mandatet til Det Stående Udvalg for Bedriftssikkerhed inden for Stenkulminedriften 
1. Det Stående Udvalg skal følge udviklingen i 
bedriftssikkerheden, herunder i de statslige sikkerheds­
bestemmelser, og indhente de nødvendige oplysninger 
om opnåede fremskridt og praktiske resultater, særlig 
vedrørende forebyggelse af ulykkestilfælde. 
For at indhente de nødvendige oplysninger må Det 
Stående Udvalg rette henvendelser til de interesserede 
regeringer. 
Det Stående Udvalg skal udnytte det til rådighed stående 
materiale og forelægge regeringerne forslag til forbedring 
af bedriftssikkerheden inden for stenkulminedriften. 
2. Det Stående Udvalg skal bistå Den Høje Myndighed i 
dens bestræbelser for at finde en metode til opstilling af 
sammelignelige ulykkesstatistikker. 
3. Det Stående Udvalg skal drage omsorg for hurtig 
videregivelse af det indsamlede og egnede materiale til 
interesserede kredse (særlig myndigheder, arbejdsgiver, 
og arbejdstagerorganisationer). 
4. Det Ståennde Udvalg skal ved løbende kontakt med 
regeringerne orientere sig om, hvilke foranstaltninger der 
er truffet til gennemførelse af de forslag, som er stillet på 
konferencen om bedriftssikkerhed inden for stenkulmine­
driften, samt af de forslag, som er fremsat af udvalget 
selv. 5. Det Stående Udvalg skal foreslå undersøgelser og 
forskning, som det finder bedst egnet til forbedring af 
bedriftssikkerheden, samt den bedste fremgangsmåde til 
gennemførelse heraf. 
6. Det Stående Udvalg skal lette udvekslingen af 
oplysninger og erfaringer mellem de personer, der har 
ansvaret for bedriftssikkerheden, og skal foreslå egnede 
foranstaltninger hertil (f. eks. organisering af studie­
ophold, oprettelse af kontorer med oplysningsmateriale). 
7. Det Stående Udvalg skal foreslå hensigtsmæssige 
foranstaltninger til oprettelse af de nødvendige kontakter 
mellem redningstjenesterne i Fællesskabets lande. 
8. Det Stående Udvalg skal hvert år til de i Rådet 
forsamlede regeringer og til Den Høje Myndighed 
indsende en rapport om sin virksomhed og om 
udviklingen på bedriftssikkerhedsomradet inden for 
stenkulminedriften i de enkelte medlemsstater. I denne 
forbindelse benyttes især statistikker over ulykker og 
uheld i stenkulminedriften. 
•ZO 
Bilag B 
Vigtige dokumenter for Det Stående Udvalg i forbindelse med årsberetningen 
Dokumentets titel 
Thoresby Colliery: A. Fielding, død ved en 
ulykke som følge af løsrevne stenmasser samt 
udslip af store mængder gas, vand og olie; 
12. oktober 1995 
Forslag og henstillinger til medlemsstaterne 
om principper for indvinding i bjerge og udbygning 
i udvindingsindustrien underjorden 
-Delltiim 
-Del IV 
Beretning og forslag om en ulykkesstatistik 
for den europæiske offshore-olie- og 
naturgasindustri 
Sikkerhed og sundhed på arbejdspladsen: 
menneskelige faktorer som bestanddel af påli­
deligheden ved forebyggelse af farer/risici 
Beretning vedrørende Piper-Alpha-ulykken 
Beretning om workshoppen "Eksplosions­
beskyttelse" af 27. november 1995 
Foranstaltninger til nedbringelse af 
eksplosions- og brandfare i særligt venti­
lerede miner samt til forbedret 
beskyttelse af personalet i tilfælde af 
eksplosioner og brande i stenkulsanlæg 
Forslag til forbedring af Det Stående Udvalgs 
organisation, arbejdsmåde samt identitet Dokument nr. 
5630/96 
486/95 
1189/1/95 
5908/3/94 
5324/4/96 
302/3/95 
1184/95 
5147/89 
1173/2/95 
-U 
Bilag C 
Medlemsstat 
Belgien 
Danmark 
Tyskland 
Grækenland 
Spanien 
Frankrig 
Irland 
Italien 
Luxembourg 
Holland 
Østrig 
Portugal 
Finland 
Sverige 
Det Forenede Kongerige Fortegnelse over delegationsledere 
Delegationsleder 
Rzonzef (til 01.11.96), Mainjot 
Nørgaard 
Keusgen (til 30.4.96), Mager 
Paitas 
Otiz Garces de los Fayos (til 11.11.96), de Molina 
Bonneviale 
Walsh 
Retacchi 
Weber 
van der Tuin 
Maier 
da Silva Daniel 
Reinikka 
Andersson 
Mitchell 
Komite 
Underjordiske miner 
Åbne brud 
Indvinding gennem 
boringer 
Beskyttelse af arbejds­
tagernes sundhed 
Menneskelige faktorer Fortegnelse over formændene for komiteerne 
Formand Medlemsstat 
Mitchell 
Retacchi 
Nørgaard 
de Retana 
(til 5.11.96) 
Cocude 
Keusgen 
(til 5.11.96) 
Andersson Met Forenede Kongerige 
Italien 
Danmark 
Spanien 
Frankrig 
Tyskland 
Sverige 
-12. 
Sekretariat 
Europa-Kommissionen 
Generaldirektorat V Beskæftigelse, Arbejdsforhold, Sociale Anliggender 
Administrativ enhed V/F/4 
Tlf.: Fax: E-mail: 
Biosca 
de Sagastuy 4301.34988 4301.34259 
(sekretær) 
Rother 4301.32268 4301.34259 
(sekretariat) 
Esterbet 4301.37157 4301.34259 claire, esterbet 
(sekretariat) @lux. dg5.cec.be 
23 
ISSN 0254-1459 
KOM(97) 729 endelig udg. 
DOKUMENTER 
DA 05 14 
Katalognummer : CB-CO-97-749-DA-C 
ISBN 92-78-29874-3 
Kontoret for De Europæiske Fællesskabers Officielle Publikationer 
L-2985 Luxembourg 
- 24-